Brikama
Brikama (angl. Brikama) – miestas vakarų Gambijoje, 21 km į pietryčius nuo Serekundos. Vakarų padalinio administracinis centras. Pro miestą eina Bandžulio-Somos plentas. Į šiaurę nuo Brikamos, ties Jundumu yra Bandžulio tarptautinis oro uostas. Verčiamasi prekyba, žemės ūkiu. Veikia pedagoginė kolegija, 4 vidurinės mokyklos, mečetė, katalikų misija. Į rytus nuo Brikamos yra Furujaro miško parkas.